16. ΝΟΜΟΘΕΤ. ΔΙΑΤΑΓΜΑ υπ’ αριθ. 2504 της 31 Ιουλ./6 Αυγ. 1953 Περί συστάσεως Λιμενικών Τμημάτων εν ταις περιφερείαις της δικαιοδοσίας των Κεντρικών Λιμεναρχείων. Άρθρ.1.-(1.Επιτρέπεται η δια Δ/τος σύστασις Λιμενικών Τμημάτων εις τον λιμένα της έδρας ή εντός της περιφερείας δικαιοδοσίας των Κεντρικών Λιμεναρχείων Πειραιώς και Θεσσαλονίκης). Η παρ. 1 κατηργήθη δια του άρθρ. 18 Νόμ. 672/1977 (κατωτ. σελ. 120,121). 2.Τα Λιμενικά Τμήματα διακρίνονται δια κεφαλαίων στοιχείων του Ελληνικού αλφαβήτου κατά σειράν αρχομένην εκ της περιοχής του Λιμένος της έδρας του Κεντρικού Λιμεναρχείου. 3.Δια του συστατικού Δ/τος ορίζεται η έδρα, η περιφέρεια δικαιοδοσίας και το διακριτικόν στοιχείον εκάστου Λιμενικού Τμήματος. Άρθρ.2.-Τα Λιμενικά Τμήματα εξαρτώνται διοικητικώς εκ του Κεντρικού Λιμενάρχου και τελούσιν υπό τας διαταγάς αυτού. 20.Β.α.15-16 Λιμεναρχεία Άρθρ.3.-1.Διοικηταί των Λιμενικών Τμημάτων τοποθετούνται δια διαταγής του Κεντρικού Λιμενάρχου κατώτεροι αξιωματικοί λιμενικοί εκ των παρ’ αυτώ υπηρετούντων. 2.Δια διαταγής επίσης του Κεντρικού Λιμενάρχου συγκροτείται η εξ αξιωματικών, υπαξιωματικών και ναυτών λιμενικών δύναμις εκάστου Λιμενικού Τμήματος. Άρθρ.4.-1.Οι Διοικηταί των Λιμενικών Τμημάτων, είτε οι νόμιμοι αναπληρωταί αυτών είναι αρμόδιοι δια την εν τη περιφερεία της δικαιοδοσίας αυτών άσκησιν της κατά τας εκάστοτε ισχυούσας διατάξεις Λιμενικής Υπηρεσίας, κατά τα δια Δ/τος λεπτομερώς ορισθησόμενα. 2.Οι Διοικηταί των Λιμενικών Τμημάτων, δεν έχουσιν εξουσίαν προς έκδοσιν κανονισμών και αστυνομικών διατάξεων λιμένος, των υπό του Κεντρικού Λιμενάρχου κατά τας εκάστοτε ισχυούσας διατάξεις εκδιδομένων τοιούτων εχόντων εφαρμογήν εν ταις περιφερείαις της δικαιοδοσίας αυτών. 3.Οι Διοικηταί των Λιμενικών Τμημάτων αλληλογραφούσι μετά των διαφόρων Αρχών και ιδιωτών κατά τα δια Δ/τος λεπτομερώς ορισθησόμενα. 4.Οι Διοικηταί των Λιμενικών Τμημάτων και οι οπωσδήποτε υπό τας διαταγάς των υπηρετούντες αξιωματικοί και υπαξιωματικοί λιμενικοί ασκούσιν εν τη περιοχή της δικαιοδοσίας των καθήκοντα γενικού ανακριτικού υπαλλήλου ως και οι εν άρθρ. 6 του Α.Ν. της 28 Οκτ. 1935 «περί τροποποιήσεως και συμπληρώσεως των περί του Εμπορικού Ναυτικού διατάξεων» αναφερόμενοι ανακριτικοί υπάλληλοι. Άρθρ.5.-Προς διαπίστωσιν της κανονικής λειτουργίας των Λιμενικών Τμημάτων ο Κεντρικός Λιμενάρχης ενεργεί επιθεωρήσεις αυτών είτε αυτοπροσώπως, είτε δι’ αξιωματικού λιμενικού εκ των παρ’ αυτώ υπηρετούντων ανωτέρων κατά βαθμόν ή εν ισοβαθμία αρχαιοτέρου των Διοικητών των Λιμενικών Τμημάτων. Άρθρ.6.-Τα Λιμενικά Τμήματα έχουσι σφραγίδα την των Λιμενικών Αρχών φέρουσαν κυκλοτερώς άνωθεν μεν τον τίτλον του Κεντρικού Λιμεναρχείου κάτωθεν δε τον τίτλον αυτών. Άρθρ.7.-Δια Δ/τος κανονισθήσεται πάσα λεπτομέρεια αναγκαία δια την εφαρμογήν του παρόντος. 